Uutisissa: Yhden miehen unelma: puhdasta juomavettä maailmaan.
Hän esittelee laitetta, joka on auttanut satojatuhansia.
Ja: Sudanin sisällissota.
Kaksi kenraalia taistelee pääkaupungissa -
maassa, joka hoipertelee kohti demokratiaa.
Lisäksi: Kaksi uskon jättiläistä on poissa.
Charles Stanley oli pastori, raamatunopettaja ja tv-evankelista.
George Verwer innosti lähetystyöhön Operaatio Mobilisaatiossa.
KRISTILLISEN MAAILMAN UUTISET
Tervetuloa uutisten pariin!
Lähetysmatkalla ollut texasilaismies pyysi vettä -
ja kohtasi karun todellisuuden.
Valtaosalla maailman ihmisistä ei ole puhdasta juomavettä.
Silloin Chris Beth kuuli Herran sanovan: "Auta heitä."
Kymmenen vuotta myöhemmin -
250 000 perheellä yli 20 maassa on puhdasta vettä.
Charlene Aaron raportoi.
Pohjoistexasilainen The Bucket Ministry -järjestö -
jakaa Jumalan rakkautta toimittamalla turvallista, puhdasta juomavettä -
esimerkiksi Pohjois-, Etelä- ja Väli- Amerikassa, Aasiassa ja Afrikassa.
Olemme toimittaneet suodattimia lähes 30 maahan.
Toimimme aktiivisesti noin 12 maassa.
Lähetysmatkalla Brasilian Amazonilla tyttären kanssa vuonna 2012 -
liikemies Chris Beth näki, mitä on olla ilman puhdasta vettä, -
kun häneltä kysyttiin, onko hänen jano.
Oletin, että nainen hakee jääkaapista vesipullon.
Hän menikin lankulle talon taakse ja kyykistyi kahden kupin kanssa.
Ne olivat eriparisia ja halkeilevia.
Hän täytti ne jokivedellä.
Näkemästään järkyttynyt Beth koki jotain, mitä hän ei osannut kuvitella.
En ikinä ollut innostunut Jumalan äänen kuulemisesta.
Kun joku sanoi Jumalan sanoneen hänelle jotain, ajattelin: "Niin just."
Minä siis kuulin kaksi sanaa.
Hän sanoi selvästi: "Auta heitä."
Heti kotiin päästyään Beth alkoi etsiä auttamiskeinoa.
Dallasilaisessa retkeilykaupassa hän näki suodattimen, -
joka toimi samalla periaatteella kuin dialyysi.
Se puhdistaa vedestä haitalliset bakteerit.
Sen voi kiinnittää sankoon tai astiaan.
Olen kaatanut astiaan järvivettä paikallisesta järvestä.
Kokeillaan tehdä puhdasta vettä. Käännetään suodatinputki alas.
Suodatetaan vettä puhtaaseen kuppiin.
Vesi valuu letkun ja suodattimen läpi.
Suodatin nappaa epäpuhtaudet ja loiset, -
kaiken, mikä sairastuttaa ihmisiä, kun he juovat pintavettä.
Tulokseksi saadaan tämä.
Kun oikea suodatin löytyi, syntyi The Bucket Ministry.
Beth palasi Brasiliaan ja auttoi yhteisöjä saamaan juomavettä.
Nyt sen toiminta kasvaa yli 20 maassa.
Kymmenen vuoden aikana olemme toimittaneet yli 250 000 suodatinta.
Olemme auttaneet siis 250 000 perhettä.
Viime vuonna jaoimme noin 35 000 suodatinta.
Tärkeimpiä kohteita on Kiberan slummi Kenian Nairobissa.
Asukkaita slummissa on noin 400 000.
Jätteistä suurin osa päätyy slummin läpi virtaavaan jokeen.
Se aiheuttaa tauteja ja kuolemia.
Darrell Larson on Sawyerin kansainvälinen johtaja.
Yhtiö valmistaa suodattimet.
Näitä samoja suodattimia käyttävät myös retkeilijät ja vaeltajat.
Varustimme suodattimen kiinnikkeellä, -
joka sopii tavalliseen ämpäriin.
Niin The Bucket Ministry sai päivänvalon.
Yhtiö lahjoittaa vuotuisesta voitostaan 90 % puhdasvesiprojekteihin.
Kun Larson kuuli, että Beth haluaa jakaa suodattimet koko Kiberalle, -
hän halusi heti mukaan.
Heillä oli kartta slummista.
Kahdeksan neliökilometriä, 400 000 ihmistä ja 95 000 taloutta.
Sawyer lahjoitti kaikki 95 000 suodatinta.
Suodattimet ovat pelastaneet henkiä.
Vedestä sairastuneiden määrä on romahtanut.
Kuulemme, että klinikoilla käy niin vähän potilaita -
aikaisempaan verrattuna, että klinikoita pitää sulkea -
ja toimintaa tiivistää.
Toiminta on avannut ovia evankeliumin jakamiselle.
Meille vesi on työkalu päästä kertomaan evankeliumia.
Meille kyse on lähetyskäskystä ja opetuslapseuttamisesta.
Päivittäin puhdistettuna suodatin kestää yli 20 vuotta.
Suodattimissa on viivakoodi, -
jolla Beth ja tiimi voivat seurata suodattimen menestymistä -
sekä perheiden ja yhteisöjen fyysistä ja hengellistä hyvinvointia.
Olen kymmenen vuoden aikana nähnyt äitejä, -
jotka eivät antaneet lapsilleen nimeä, sillä he tiesivät lasten kuolevan.
Saan nähdä heidän saavan ensikertaa puhdasta vettä -
tämän pikku laitteen avulla.
Pikku laite on muuttanut myös Bethin elämän.
Kymmenen vuotta sitten en käynyt seurakunnassa.
En ollut kummoinenkaan Jeesuksen seuraaja.
Nyt saan nähdä Hänen toimivan päivittäin.
Se on vaikuttanut minuun niin, että olen saanut uskon, -
jota tuskin olisin saanut, ellen olisi nähnyt Hänen toimivan näin.
Charlene Aaron, Houston.
Uskomatonta. Kiitos, Charlene.
Tulossa: sota Sudanissa. Satoja on kuollut ja tuhansia loukkaantunut -
kohti demokratiaa horjahtelevassa maassa.
Hei! Olen Gordon Robertson. Uusimman opetukseni aihe on se, -
kuka olet, mistä tulet ja ennen kaikkea minne olet menossa.
Opetuksessa kuulet kolme elämän suurinta kysymystä.
Vastauksesi niihin voivat sisältää avaimen tulevaisuuteesi.
Gordon Robertsonin uudesta audio-opetuksesta kuulet, -
mitkä ovat tyydyttävän elämän avaimet, mitä on olla Jumalan lapsi -
ja miten lopettaa itsensä mollaaminen.
Lisäksi opetuksessa on päivittäinen hartaus uskon vahvistamiseen.
Jumala on tehnyt sinut ainutlaatuseksi. Olet ainoa sinä kaikkina aikoina.
Olet ainoa, joka voi täyttää tehtävän, johon Hän on sinut erityisesti luonut.
Toivottavasti opetus rohkaisee tavoittelemaan Jumalan parasta.
Saat "Divine Direction" -opetuksen, kun liityt CBN:n kumppaniksi.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Uutiskanavasi
Sarjasi
Jutut, joista välität
Milloin haluat
Missä haluat
Lataa CBN News -sovellus tänään.
Hei taas! Kilpailevat ryhmittymät taistelevat vallasta Sudanissa.
Vuonna 2019 kaksi kenraalia syrjäyttivät diktaattori al-Bashirin.
Nyt he sotivat toisiaan vastaan.
Taistelujen keskipiste on pääkaupunki Khartum.
Kaupungista nousee savua, ja kadulla makaa sotilaiden ruumiita.
Yli 400 on kuollut ja ainakin 3 500 loukkaantunut.
Miljoonilla taisteluiden keskelle jääneillä on pulaa ruoasta ja vedestä.
He pystyivät täydentämään varastoja lyhyen tulitauon aikana hiljattain.
Seuraamme liittyy Tina Ramirez.
Hän on Hardwired-ihmisoikeus- järjestön perustaja ja johtaja.
Kiitos, että tulit lähetykseen. - Kiitos kutsusta.
Miksi nämä kaksi kenraalia taistelevat?
Kuten mainitsit, väliaikaishallinto syrjäytettiin vuonna 2021.
Se yritti vahvistaa demokratiaa Sudanissa.
Rauha näiden kahden kenraalin välillä on rikkoutunut.
He kamppailevat vallasta.
Käytännössä vastakkain ovat armeijan päällikkö -
ja puolisotilaallisten joukkojen, RSF:n, kenraali Hemedti.
Hemedti johtaa 100 000 sotilaan joukkoa.
Se on huomattava määrä.
Mukana on Darfurissa sotineita ja myös vierastaistelijoita, -
jotka tulivat palkkasotilaina Darfuriin Omar al-Bashirin riveihin.
Diktaattori Al-Bashir syrjäytettiin joitain vuosia sitten.
Taistelut ovat hyvin huolestuttavia, -
samoin se, miten nopeasti tilanne on kehittynyt.
Sudanissa on miltei sisällissota. Kauhea tilanne siviilien kannalta.
Kuvat ovat kauhistuttavia. Siviilit siellä keskellä.
Ruumiita lojuu kadulla. Monilla on pulaa ruoasta ja vedestä.
Taisteluista ovat kärsineet myös seurakunnat. Kerro siitä.
RSF pommitti ensitöikseen lentoasemaa. Se on uskomatonta.
Ihmiset eivät pystyneet pakenemaan.
Kaupungit ovat aina olleet aika turvallisia mutta eivät ole enää.
RSF on kohdistanut iskuja siviileihin.
He ovat ryöstelleet ja polttaneet kirkkoja.
Hallussani on video evankelikaalikirkosta, -
jonka sisällä sytytettiin tuli.
Anglikaanikirkko ilmoitti evakuoineensa kaikki.
Heidän omaisuuttaan, autojaan ja kotejaan on tuhottu.
Kristittyjen yhteisö Sudanissa pelkää.
Monet yrittävät päästä pakoon.
Monet normaalit kulkuyhteydet ovat poikki.
Taisteluja ei aiemmin ole käyty kaupungissa vaan syrjäseuduilla.
Ihmisiä yrittää paeta busseilla ja jalan.
Moni joutuu piileskelemään kotonaan. Ruoka ja vesi ovat loppu.
Sairaalat on suljettu.
Olen puhunut kristittyjen kanssa Sudanissa ja Etelä-Sudanissa.
Maat kytkeytyvät toisiinsa.
Kristityt pelkäävät paluuta vainoihin, joita maassa oli vuosikymmenien ajan.
RSF:n Hemedti on Omar al-Bashirin opetuslapsi.
Hän on samanlainen, ellei pahempikin, kuin Bashir.
Pelätään, että vainot, joita al-Bashirin aikana harjoitettiin, alkavat uudelleen.
Meillä on vielä muutama sekunti.
Miten voisimme rukoilla sudanilaisten puolesta?
Rukoillaan, että tulee tulitauko ja rauha -
ja että siviilihallinto saataisiin takaisin.
Se on suurin rukousaihe.
Aamen. Me rukoilemme.
Tina Ramirez, kiitos, että tulit lähetykseen kertomaan tilanteesta.
Tulossa: Kaksi uskollista Jumalan palvelijaa on ylennetty kirkkauteen.
Charles Stanley ja George Verwer veivät evankeliumin miljoonille.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Gordon Robertsonin uusin audio-opetus -
"Divine Direction" (Jumalallinen suunta).
Voin täyttyä ilolla, rakkaudella ja Pyhän Hengen rauhalla, -
koska minut on tehty Hänen kuvakseen.
Sitä Jumala tahtoo. Niin Hän on tarkoittanut alusta asti.
Minun tulee ilmentää Häntä ihmisen muodossa.
Nämä ovat ihmeellisiä, virvoittavia sanoja.
Opetus on saatavana nyt.
Hei taas. Tohtori Charles Stanley toimi 65 vuoden ajan -
pastorina, kirjailijana ja tv-evankelistana.
In Touch Ministries -työn johtaja kuoli tällä viikolla 90-vuotiaana.
Mark Martin luo katsauksen Stanleyn elämään.
65 vuotta palvelutyössä ollut tohtori Charles Frazier Stanley -
jakoi evankeliumia ja opetti Raamatusta tv- ja radio-ohjelmissaan.
Hän johti baptistiseurakuntaa Atlantassa 50 vuotta.
Hänestä tuli emerituspastori vuonna 2020.
Poika, pastori Andy Stanley kysyi häneltä, -
mitä hän pitää elämässä tärkeimpänä.
Henkilökohtainen suhde Jumalaan -
tarkoittaa ympärivuorokautista yhteyttä Luojaan, -
Vapahtajaan, Herraan, Mestariin, -
joka kulkee kanssani, huolehtii ja antaa ilon.
Stanley aloitti Kosketuskohta- ohjelmat vuonna 1977.
Tuotantoryhmä kirjoittaa, että Stanley eli uskollisesti -
ja saa nyt katsella Vapahtajaansa kasvoista kasvoihin.
Hän oli usein Klubi 700:ssa Pat Robertsonin vieraana.
Isä, kiitos lupauksesta, että kuulet rukoukset ja vastaat.
Robertson sanoi lausunnossaan: "Hän oli suuri Jumalan mies, -
mahtava raamatunopettaja. Hän vaikutti ympäri maailmaa.
Me Jeesukseen uskovat emme sure, kun Hänen omansa pääsee kotiin, -
mutta se ei poista kaipausta sydämestämme."
Stanleyn elämä oli välillä kovaa. Isä kuoli pian Stanleyn synnyttyä.
Stanleyt itse erosivat yli 40 avioliittovuoden jälkeen.
Stanley johti kaksi kautta Etelän baptisteja.
Vuonna 1988 hänet otettiin NRB:n Hall of Fameen.
Kysyimme uskontojohtajilta Stanleyn elämänperinnöstä.
Hän oli Jumalan ja periaatteen mies.
Hän vaikutti sukupolviin.
Hän osasi soveltaa Raamatun totuutta ihmisten elämään alueilla, -
joilla olivat suurimmat haavat ja tarpeet.
Ihmiset ympäri maailmaa sanovat kuuntelevansa Stanleyn saarnoja.
Hän kehitti selittävää saarnaamistapaa ja raamatunopetusta.
Kummankin puolueen poliitikot muistelivat häntä.
Senaattori, atlantalaispastori Warnock: -
"Georgia menetti elämää suuremman johtajan."
Etelä-Carolinan senaattori Tim Scott: -
Tohtori Charles Stanleyn perheelle, -
Jumala siunatkoon hänen elämänperintöään -
ja hengellistä viisautta ja rohkaisua, jota hän jakoi yli 50 vuotta.
Tapasin Stanleyn konferenssissa Martha's Vineyardissa vuonna 2010.
Sanoin tullessani Herralle: "Toimi kenen kautta haluat, -
mutta haluaisin nähdä jotain tapahtuvan koillisessa."
Stanleyn ohjenuora oli Paavalin sanoma Ap. t. 20:24:ssä: -
Elämä ei ole minkään arvoinen, ellen täytä Herralta saamaani tehtävää.
Mark Martin, CBN News.
Stanleyn ääntä tulee ikävä.
George Verwer perusti maailman suurimmista lähetysjärjestöistä yhden.
Operaatio Mobilisaatio perustaa Jeesuksen seuraajien yhteisöjä -
tavoittamattomien pariin.
Verwer kuoli tällä viikolla 84 vuoden iässä.
Verwer itse kertoi elämästään ja työstä Operaatio Mobilisaation videolla.
Kaikki alkoi Billy Grahamin kokouksessa.
Kun tulin Jeesuksen luo, koin saman tien sinä iltana, -
että minun pitää kertoa Jeesuksesta muillekin.
Se oli elämäni suurin kokemus.
Se alkoi lukion salissa hieman yli 60 vuotta sitten.
Yhdessä ensimmäisistä kokouksista 125 ihmistä tuli uskoon -
ja alkoi evankelioida New Yorkissa.
Työskentelin sammuttimia myyvässä firmassa. Kuljin ympäri maata, -
etsin myyntiedustajia ja jaoin Uusia testamentteja.
Sitten menin Maryville Collegeen. Siellä tapasin Dalen, -
joka oli minulle mentori.
Sitten koitti se rukouspäivä.
Olin kokenut, että Länsi-Euroopan ja seurakunnan -
pitää nousta aiempaa suurempaan rooliin.
Jumala antoi nimen, Operaatio Mobilisaatio.
Kerroin sen Espanjassa rukousretriitissä vuoristossa.
Espanjalaiset innostuivat. Niin Operaatio Mobilisaatio syntyi.
Näkymme oli se, että ihmiset viipyvät luonamme hetken -
ja saavat taakan maailman kansoista, -
joita tämä pallo ja pikkutakkini edustavat.
Kaipasimme nähdä ihmisten uudistuvan, tulevan opetuslapsiksi, -
rakentuvan Kristuksessa, lähtevän lähetystyöhön -
ja palaavan kotiseurakuntiinsa.
Niin on tehnyt 150 000 ihmistä sen jälkeen, -
kun me kolme lähdimme Meksikoon vuonna 1957.
Huikeaa, vai mitä?
Koska yksi nainen uskoi Jumalan Sanaan.
Yksi nainen rukoili Matt. 9:n mukaan elon Herraa lähettämään työmiehiä.
Suuri konkreettinen kasvaneen uskon hetki oli se, -
kun aloimme kunnostaa vanhoja laivoja. Pidimme korjaamisesta.
Rahaa ei ollut. Elimme uskon varassa. Myimme omaisuutemme työn eteen.
Mistä olet eniten kiitollinen, -
kun mietit elämää ja Operaatio Mobilisaatiota?
Ensinnäkin vaimostani.
Ja ihmisistä, joiden kanssa minulla on ollut etuoikeus työskennellä.
Siksi minä itken. Ihmiset ovat todella tärkeitä.
Kiitän Herraa tiimistä, ihmisistä, myös teistä uusista.
Kiitän Dalesta, joka on jaksanut vierelläni.
Ja niin monesta muusta uskollisesta. Etenkin Peter Maidenista.
Vuodesta 1985 eteenpäin en ole varma, olisinko selvinnyt -
ilman Peter ja Win Maidenia.
Työ kasvoi tosi nopeasti ja tosi vaativaksi.
Nythän me juhlimme sitä, -
että mantteli on siirtynyt Lawrence Tongille.
Voimme olla paljosta kiitollisia.
Mutta haluan koko sydämestäni vakuuttaa Operaatio Mobilisaatiolle, -
että olen... sataprosenttisen sitoutunut -
palvelemaan teitä, kunnes Hän saapuu noutamaan minut.
Lisää George Verweristä ja Charles Stanleystä -
on kotisivuillamme CBNnews.com.
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalta.
Hei! Olen Gordon Robertson. Uusimman opetukseni aihe on se, -
kuka olet, mistä tulet ja ennen kaikkea minne olet menossa.
Opetuksessa kuulet kolme elämän suurinta kysymystä.
Vastauksesi niihin voivat sisältää avaimen tulevaisuuteesi.
Gordon Robertsonin uudesta audio-opetuksesta kuulet, -
mitkä ovat tyydyttävän elämän avaimet, mitä on olla Jumalan lapsi -
ja miten lopettaa itsensä mollaaminen.
Lisäksi opetuksessa on päivittäinen hartaus uskon vahvistamiseen.
Jumala on tehnyt sinut ainutlaatuseksi. Olet ainoa sinä kaikkina aikoina.
Olet ainoa, joka voi täyttää tehtävän, johon Hän on sinut erityisesti luonut.
Toivottavasti opetus rohkaisee tavoittelemaan Jumalan parasta.
Saat "Divine Direction" -opetuksen, kun liityt CBN:n kumppaniksi.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
Lopuksi: juutalaiset ja kristityt johtajat kokoontuivat Knessetiin.
Aiheena oli se, miten Raamattu sanoo, että Jerusalemista lähtee Herran laki.
Uskontojohtajat keskittyvät avainjakeeseen.
Miika 4:2:ssa sanotaan: -
"Siionista lähtee laki, Jerusalemista Herran sana."
Toora ja haShemin sana ei kuulu yksin juutalaisille -
vaan kaikille kansoille.
Kuulimme, mitä Sana merkitsee eri ihmisille eri maista -
ja miten haShemin valo loistaa Jerusalemista.
Tämä Knessetin seitsemäs raamattutunti -
on rabbi Jehuda Glickin sekä Jim ja Rosemary Garlowin idea.
Minulta jäi ensimmäisestä kokouksesta sellainen tunne, -
että Jumalan kasvoilla oli hymy.
Jokaisessa kokouksessa on ollut jotain poikkeuksellista.
Oli hyvin merkityksekästä tässä paikassa ja kaupungissa -
puhua jakeesta, jonka Jehuda Glick oli meille valinnut.
Puhujina oli yksi knesset-jäsen hallituksesta, yksi oppositiosta.
Raamattu on ydin ja perustus -
meidän identiteetillemme ja länsimaiselle sivilisaatiolle.
Siksi meidän kaikkien täytyy vahvistaa ja syventää -
suhdettamme ja yhteyttämme Raamattuun ja Raamatun tuntemusta.
Ensinnäkin kiitos tuestanne Israelille.
Kiitos omistautumisestanne Israelille.
Kiitos, että olette kumppaneitamme.
Tämä päivä oli tärkeä, koska knesset-jäsenet, -
rabbit ja kristityt johtajat olivat koolla -
tutkimassa Jumalan Sanaa pääkaupunki Jerusalemissa. Kaunista.
Garlowit toivat niiden 15 maan liput, joissa on pohdittu lähetystösiirtoa.
Nämä kansat ovat vanhurskaita lammaskansoja.
He näyttävät Jumalan ja maailman edessä, -
että he seuraavat Herran tietä hallinnossaan kansansa puolesta -
ja uskovat Jumalan varjelukseen, väliintuloon ja siunauksiin.
Hän on ainoa toivomme.
Halusin tuoda esiin tänään, että toivoa on.
Jumalan Sana on lupaus. Jos pidämme Jumalan Sanan, -
meillä on parempi tulevaisuus maailman kansoina.
Chris Mitchell, CBN News, Knesset, Jerusalem.
Mahtavaa. Kiitos, Chris. Kiitos seurasta!
Koko tiimin puolesta Jumalan siunausta ja näkemiin!